sagorsarker/bangla-wikipedia huggingface dataset:
ইসলামিক ইউনিভার্সিটি অব টেকনোলজির ইতিহাস

ইসলামিক ইউনিভার্সিটি অব টেকনোলজি (আইইউটি, IUT) (বাংলা প্রতিবর্নী: ইসলামী প্রযুক্তি বিশ্ববিদ্যালয়) প্রতিষ্ঠার প্রাথমিক পর্যায়ে ইসলামিক সেন্টার ফর টেকনিক্যাল অ্যান্ড ভোকেশনাল ট্রেনিং (ICTVTR) নামে পরিচিত ছিল। ১৯৭৮ সালের ২৪-২৮ এপ্রিল তারিখে সেনেগালের ডাকার শহরে অনুষ্ঠিত ৯ম ইসলামিক কনফারেন্স অফ ফরেন মিনিস্টারস (ICFM) এবং এই সম্মেলনেই তৎকালীন পররাষ্ট্রমন্ত্রীদের দ্বারা বাংলাদেশের ঢাকায় আইইউটি প্রতিষ্ঠা অনুমোদিত পেয়েছিলো। অর্গানাইজেশন অব ইসলামিক কনফারেন্স (ওআইসি) এর সকল সদস্য এই প্রকল্প বাস্তবায়নে সহযোগিতা করতে সম্মত হয়েছিলো।
১৯৭৭-১৯৭৮ সালের দিকে ওআইসি মুসলিম দেশসমূহে ইসলামি বিশ্ববিদ্যালয় প্রতিষ্ঠার প্রয়াস থেকে এই বিশ্ববিদ্যালয়ের জন্ম। বাংলাদেশে সর্বপ্রথম ওআইসির ১৯৭৭ সালের ৩১ মার্চ-৮ এপ্রিল তারিখের সম্মেলনে ইসলামী বিশ্ববিদ্যালয় বাংলাদেশ প্রতিষ্ঠার প্রস্তাব করে। এরপরের বছর ১৯৭৮ সালের ২৪-২৮ এপ্রিলে ওআইসি বাংলাদেশে ভিন্ন একটি প্রযুক্তিভিত্তিক ইসলামী বিশ্ববিদ্যালয় প্রতিষ্ঠার কথা ভাবে, সেটির নাম ইসলামিক ইউনিভার্সিটি অব টেকনোলজি লাভ করে।
১৯৭৯ সালের জুন মাসে বোর্ড অফ গভর্নরসের প্রথম বৈঠকের মাধ্যমে প্রতিষ্ঠার বাস্তবায়ন কাজ শুরু হয়।
বাংলাদেশ সরকার প্রদত্ত গ্যারান্টি সহ ইসলামিক ডেভেলপমেন্ট ব্যাংক (আইডিবি) থেকে ঋণের আওতায় অর্থায়ন গ্রহণ করে বিশ্ববিদ্যালয়টি স্বল্প সময়ের মধ্যে অনেক এগিয়েছে এবং এখনও অবকাঠামো চলছে।
বিশ্ববিদ্যালয় ১৯৮৬ সালের ডিসেম্বর থেকে দীর্ঘ নিয়মিত কোর্স শুরু করে এবং ২০১০ সাল পর্যন্ত ২৪টি শিক্ষাবর্ষ সম্পন্ন করে। ২ নভেম্বর ২০১০ সালে বিশ্ববিদ্যালয়ের ২৪ তম সমাবর্তন অনুষ্ঠিত হয়েছিল।নিয়মানুয়ায়ী অনুষ্ঠানের প্রধান অতিথি ছিলেন তৎকালীন প্রধানমন্ত্রী শেখ হাসিনা। ২০২০ সালে বিশ্ববিদ্যালয়টি আমেরিকান কংক্রিট ইনস্টিটিউট (এসিআই) এওয়ার্ড অর্জন করে।
দেবকুমার বসু

দেবকুমার বসু ( ৬ অক্টোবর ১৯২৯ - ২৪ ফেব্রুয়ারি ২০০৭) ছিলেন প্রখ্যাত ভারতীয় বাঙালি প্রকাশক ও সম্পাদক। তিনি ১৯৯২ খ্রিস্টাব্দ থেকে আমৃত্যু কবি-লেখকদের আন্তর্জাতিক সংস্থা পেন ইন্টারন্যাশনালের সর্বভারতীয় কেন্দ্রের সম্পাদক ছিলেন। 
দেবকুমার বসুর জন্ম ব্রিটিশ ভারতের অধুনা পশ্চিমবঙ্গের কলকাতায়। পিতা প্রমথনাথ বসু। তার পড়াশোনা দক্ষিণ কলকাতার পন্ডিতিয়ার কুঁজোমাস্টারের পাঠশালাতেই শুরু হয় এবং এরপর মনোহরপুকুরের কর্পোরেশন ফ্রি প্রাইমারি স্কুল ও তীর্থপতি ইন্সটিটিউশনে। তবে তার প্রারম্ভিক জীবন কেমন ছিল এবং কীভাবে পেশায় এলেন সেটি কবি অমিতাভ দাশগুপ্তরের কথায় -
নাট্যাচার্য শিশিরকুমার বহু রচনা সম্পাদনা করেছেন। সেগুলি -
এছাড়া ও তিনি " বিদ্যাসাগর রচনাবলী" এবং "নতুনকালের গল্পসংকলন" সম্পাদনা করেন।
অন্নদাশঙ্কর রায় (১৯০৪-২০০২) যে দীর্ঘ সময় আমৃত্যু কবি-লেখক প্রাবন্ধিক ও ঔপন্যাসিকদের আন্তর্জাতিক সংস্থা পেন ইন্টারন্যাশনালের সর্বভারতীয় কেন্দ্রের প্রেসিডেন্ট পদে আসীন ছিলেন, দেবকুমার বসুও ১৯৯২ খ্রিস্টাব্দ হতে আমৃত্যু পেন ইন্টারন্যাশনালের ভারতীয় শাখার সম্পাদক-কোষাধ্যক্ষ ছিলেন।
দেবকুমার বসু বঙ্গীয় প্রকাশক সংস্থার বার্ষিক সভায় যোগ দিতে পুরী যান। সেখানে ২০০৭ খ্রিস্টাব্দের ২৪শে ফেব্রুয়ারি হৃদরোগে আক্রান্ত হয়ে পরলোক গমন করেন।
তাবোর পর্বতের লড়াই

বাইবেলীয় তাবোর পর্বতের লড়াই ছিলো বিচারকদের যুগে হজোর থেকে শাসনকৃত কেনানের রাজা যাবীন এবং বারাক ও দেবোরা নেতৃত্বাধীন ইস্রায়েলীয় বাহিনীর মধ্যকার একটি লড়াই। বাইবেলে উল্লেখিত লড়াইয়ের এই ঘটনাটি বিচারকদের পুস্তকের ৪র্থ ও ৫ম অধ্যায়ে উল্লেখ করা হয়েছে।
কেনানীয় রাজা যাবীন ও তার বাহিনীর অধিনায়ক সিসেরা, যে কিনা নয়শো লৌহ রথ পরিচালনা করতো, ইস্রায়েলীদের কুড়ি বছরের জন্য দমন করে চলেছিলো। সেই সময় বাইবেলীয় বিচারক ও পয়গম্বরিনী দেবোরা সেনাপতি বারাককে ডেকে জানায় যে ঈশ্বর তাকে ইস্রায়েলীয় সৈন্যবাহিনী সমেত তাবোর পর্বতের দিকে পদযাত্রার আদেশ করেছেন এবং ঈশ্বর প্রতিশ্রুতি দিয়েছেন যে তিনি বারাকের ক্ষমতার মধ্যে "তাদেরকে তুলে দিবেন" (কেনানীয়দের)।
ইতস্তত বারাক দেবোরাকে বললো তার সাথে না গেলে সে অভিযান পরিচালনা করবেনা। দেবোরা রাজি হয়, তবে বারাককে জানায়, "তবে এই অভিযানে তোমার কোন সুখ্যাতি হবে না, কারণ প্রভু একজন নারীর হাতে সিসেরাকে সমর্পণ করবেন"। দেবোরা, বারাক এবং নপ্তালী ও সবুলুনের গোত্র হতে নিয়োগকৃত তাদের ১০,০০০ সেনার বাহিনী কাদেশে জড়ো হয়।
ইস্রায়েলীররা তাবোর পর্বতের দিকে পদযাত্রা শুরু করে। তাদের আসার খবর সিসেরার কাছে পৌঁছায়, তারপর সিসেরা দেরি না করে তাবোরের নিকটে অবস্থিত ওয়াদি কিশোনে চলে আসে। ঈশ্বর এক শক্তিশালী ঝড় সৃষ্টি করেন যা মাটিকে কর্দমাক্ত করে ফেলে, ফলে কেনানীয়দের ভারী রথের চাকা কাঁদায় আঁটকে যায়। বৃষ্টির জলের ধারা পর্বত থেকে নেমে এসে ওয়াদি কিশোনে বন্যার সৃষ্টি করে ফলে অনেকে বন্যার জলে ভেসে যায়। কেনানীয়রা আতঙ্কিত হয়ে পালিয়ে যায়, এবং ইস্রায়েলীয়রা তাদের তাড়া করতে থাকে এবং শত্রুদের মাঝে জীবিত থাকা পর্যন্ত তাদের হত্যা করতে থাকলো।
সিসেরা নিজের রথ ছেড়ে জীবন বাঁচাতে পালিয়ে যায়। সিসেরা কেনীয় হেবেরের স্ত্রী যায়েলের তাঁতুর নিকট পৌঁছায় এবং যায়েল তাকে আশ্রয় দেয় যেহেতু কেনানীয়দের সাথে তাদের কোন শত্রুতা ছিলো না। যায়েল সিসেরাকে পান করার জন্য দুধ প্রদান করে, কিন্তু ঘুমিয়ে পড়ার পর তাজে হত্যা করে। বারাক তাঁবুর কাছে পৌঁছানোর পর সে দেবোরার ভবিষ্যতবাণী সত্য হওয়ার প্রমাণ পেয়ে যায়।
ফত্তেবাহাদুর সিংহ

ফত্তেবাহাদুর সিংহ (; ১৯০২–১৯৮৩) ছিলেন একজন নেপালি কবি ও সাংবাদিক। তিনি নেপাল ভাষায় সর্বপ্রথম দৈনিক সংবাদপত্র চালু করেন। আপন মাতৃভাষার উন্নয়নের স্বার্থে জড়িত থাকার জন্য তাকে তৎকালীন শাসকদের সাজার মুখোমুখি হতে হয় এবং নেপাল ভাষার অন্যান্য আন্দোলনকারীদের সাথে তিনি জেলও খাটেন।
ফত্তেবাহাদুর কাঠমান্ডুতে জন্মগ্রহণ করেছিলেন। তার পিতার নাম কুলদীপ সিংহ এবং মাতার নাম দেবলানি সিংহ। তার দাদা সিদ্ধিদাস মহাজু ছিলেন নেপাল ভাষার অন্যতম কবি এবং নেপাল ভাষার চার স্তম্ভের অন্যতম। ১৯৩০ সালে "বুদ্ধধর্ম ওয়া নেপাল ভাষা" পত্রিকায় ফত্তেবাহাদুরের প্রথম কবিতা “বানমলাহগু চাল” (অর্থ “বদচাল”) প্রকাশিত হয়।
নেপালের স্বৈরতান্ত্রিক রানা শাসনামলে নেপাল ভাষার প্রতি অবদমনাত্মক আচরণ করা হতো এবং এই ভাষার লেখক ও প্রকাশকদের গ্রেফতার ও লাঞ্ছিত করা হতো। ১৯৩৯ সালে ফত্তেবাহাদুর সিংহ নেপাল ভাষার বিভিন্ন কবিদের কবিতা ও গীতিকা সম্পাদনা ও সংকলন করে "নেপালি বিহার" নামে একটি বই প্রকাশের করেন। এর জন্য তাকে আজীবন কারাদণ্ডাদেশ দেওয়া হয়। তিনি ভারতের বিহার রাজ্যের বেতিয়া থেকে বইটির মুদ্রণ করে নেপালে নিয়ে এসেছিলেন। মুদ্রিত বইয়ের অর্ধেক পরিমাণ বিক্রির পরপরই অবশিষ্ট বই বাজেয়াপ্ত করা হয়।
১৯৪১ থেকে ১৯৪৫ সাল পর্যন্ত ফত্তেবাহাদুরকে কারারুদ্ধ করে রাখা হয়। ১৯৪৫ সালে চিত্তধর হৃদয়, সিদ্ধিচরণ শ্রেষ্ঠ প্রমুখ নেপাল ভাষার অন্যান্য আন্দোলনকারীদের সাথে তিনিও জেল থেকে মুক্তি পান। ১৯৫১ সালে আন্দোলনের মুখে রানা শাসনামলের অবসান ঘটে এবং নেপালে গণতন্ত্র প্রতিষ্ঠিত হয়। নেপালে গণতন্ত্র প্রতিষ্ঠার সাথে সাথে নেপাল ভাষার প্রকাশনার রুদ্ধদ্বারও উন্মোচিত হয়।
১৯৫৫ সালের ২৮ সেপ্টেম্বর ফত্তেবাহাদুর সম্পাদক ও প্রকাশক হিসেবে "নেপাল ভাষা পত্রিকা" () প্রকাশ শুরু করেন। নেপাল ভাষায় এটিই ছিল প্রথম দৈনিক সংবাদপত্র। এটি কাঠমান্ডু থেকে প্রকাশিত হতো। তৎকালীন নেপালের কয়েকটিমাত্র দৈনিক পত্রিকার এটি ছিল অন্যতম।
১৯৬২ সালে ফত্তেবাহাদুর সিংহ নেপালি সাংবাদিক ফেডারেশনের (ফেডারেশন অব নেপালিজ জার্নালিস্টস) সভাপতি নির্বাচিত হন। এছাড়া, ১৯৫৫ থেকে ১৯৬০ সাল পর্যন্ত তিনি নেপাল ভাষা পরিষদের সভাপতির দায়িত্বও পালন করেন।
"নেপাল ভাষা পত্রিকা" তাদের মাতৃভাষার অধিকার আদায় করে নেয় এবং তাতে নেপালের ব্যবসায়িক আগ্রহেরও প্রতিফলন ঘটায়। ফত্তেবাহাদুর সিংহ ১৯৮৩ সালে মৃত্যুবরণ করেন। তার মৃত্যুর পর "নেপাল ভাষা পত্রিকা"র প্রকাশনা খুব বেশিদিন অব্যাহত থাকেনি।
বিলবাও

বিলবাও (, , ; ) উত্তর স্পেনের একটি শহর, বিস্কাই প্রদেশের ও সামগ্রিকভাবে বাস্কে দেশের বৃহত্তম শহর। এছাড়া এটি উত্তর স্পেনের সবচেয়ে বড় শহর। বিলবাও ২০১৫ সালের হিসাবে ৩,৪৫,১৪১ জন জনসংখ্যা সহ স্পেনের দশম বৃহত্তম শহর। বিলবাও মহানগর অঞ্চলে ১০,৩৭,৮৪৭ জন বাসিন্দা রয়েছে, যা এটিকে উত্তর স্পেনের অন্যতম জনবহুল মহানগর অঞ্চলে পরিণত করেছে; ৮,৭৫,৫৫২ জন জনসংখ্যার বৃহত্তর বিলবাওয়ের কোমারকা হল স্পেনের পঞ্চম বৃহত্তম শহুরে এলাকা। এছাড়া বিলবাও হল প্রধান শহুরে এলাকা, যা বৃহত্তর বাস্কে অঞ্চল হিসাবে সংজ্ঞায়িত করা হয়।
বিলবাও বিস্কাই উপসাগর থেকে প্রায় ১৬ কিলোমিটার (১০ মাইল) দক্ষিণে স্পেনের উত্তর-মধ্য অংশে অবস্থিত, যেখানে অর্থনৈতিক সামাজিক উন্নয়ন অবস্থিত, যেখানে বিলবাও-এর মোহনা গঠিত হয়েছে। এর প্রধান শহুরে কেন্দ্রটি ৪০০ মিটার (১,৩০০ ফুট) গড় উচ্চতা সহ দুটি ছোট পর্বতশ্রেনি দ্বারা বেষ্টিত। এখানকার জলবায়ু বিস্কাই উপসাগরের নিম্নচাপ ব্যবস্থা ও মৃদু বায়ু দ্বারা গঠিত, কম সূর্যালোক ও উচ্চ বৃষ্টিপাত সহ ইবেরীয় মান অনুসারে গ্রীষ্মের তাপমাত্রা পরিমিত হয়। অক্ষাংশের জন্য বার্ষিক তাপমাত্রার পরিসীমা কম হয়।
শক্তিশালী আরো পরিবারের প্রধান দিয়েগো লোপেজ ভি দে আরো ১৪তম শতকের গোড়ার দিকে শহরটির ভিত্তি স্থাপনের পর, বিলবাও বাস্কে দেশের অন্যতম বাণিজ্যিক কেন্দ্র ছিল, যা ক্রাউন অব ক্যাস্টিলে উল্লেখযোগ্য গুরুত্ব উপভোগ করেছিল। এটি সমগ্র ইউরোপ জুড়ে বিস্কাই কোয়ারি থেকে আহরিত উল ও লোহার পণ্য রপ্তানির উপর ভিত্তি করে সমৃদ্ধ বন্দর কার্যকলাপের কারণে হয়েছিল। ঊনবিংশ শতাব্দীতে ও বিংশ শতাব্দীর শুরুতে, বিলবাও ব্যাপক শিল্পায়নের অভিজ্ঞতা লাভ করে, এটি বার্সেলোনার পরে স্পেনের দ্বিতীয় সর্বাধিক শিল্পোন্নত অঞ্চলের কেন্দ্রে পরিণত হয়। একই সময়ে একটি অস্বাভাবিক জনসংখ্যা বিস্ফোরণ বেশ কয়েকটি সংলগ্ন পৌরসভার সংযুক্তি প্ররোচিত করে। বর্তমানে, বিলবাও একটি জোরালো পরিষেবা শহর, যা একটি চলমান সামাজিক, অর্থনৈতিক ও নান্দনিক পুনরুজ্জীবন প্রক্রিয়ার সম্মুখীন হচ্ছে, যা আইকনিক বিলবাও গুগেনহাইম মিউজিয়াম দ্বারা শুরু হয়েছে, এবং পরিকাঠামো বিনিয়োগের মাধ্যমে অব্যাহত রয়েছে, যেমন বিমানবন্দর টার্মিনাল, দ্রুতগামী গণপরিবহন ব্যবস্থা, ট্রাম লাইন, আজকুনা জেনট্রোয়া এবং বর্তমানে উন্নয়নাধীন আবানদোইবারা ও জোরোজাউরে পুনর্নবীকরণ প্রকল্প।
বিলবাও হল অ্যাথলেটিক ক্লাব ফুটবল দলের আবাসস্থল, যা বাস্কে জাতীয়তাবাদের একটি উল্লেখযোগ্য প্রতীক, কারণ এটি শুধুমাত্র বাস্ক খেলোয়াড়দের প্রচার করে এবং স্প্যানিশ ফুটবল ইতিহাসের অন্যতম সফল ক্লাব।
বিলবাও শহরটি ২০১০ সালের ১৯শে মে সুইডিশ নোবেল একাডেমির সঙ্গে সহযোগিতায় সিঙ্গাপুর নগররাষ্ট্র দ্বারা প্রদত্ত লি কুয়ান ইউ ওয়ার্ল্ড সিটি পুরস্কারে স্বীকৃত হয়। নগরবাদের জন্য নোবেল পুরস্কার হিসাবে বিবেচিত পুরস্কারটি ২০১০ সালের ২৯শে জুন হস্তান্তর করা হয়েছিল। শহরের মেয়র ইনাকি আজকুনা ১৯৯০-এর দশক থেকে বিস্কাইয়ের রাজধানী দ্বারা অভিজ্ঞ শহুরে রূপান্তরের স্বীকৃতিস্বরূপ ২০১৩ সালের ৭ই জানুয়ারি ব্রিটিশ ফাউন্ডেশন "দ্য সিটি মেয়র ফাউন্ডেশন" দ্বারা প্রতি দুই বছর অন্তঃর প্রদান করা ওয়ার্ল্ড মেয়র পুরস্কার লাভ করেন। বিলবাওকে ২০১৭ সালের ৮ নভেম্বর আন্তর্জাতিক সংস্থা "দ্য একাডেমি অব আরবানিজম" দ্বারা ‘দ্য আরবানিজম অ্যাওয়ার্ডস ২০১৮’ পুরস্কারে “সেরা ইউরোপীয় শহর ২০১৮” নির্বাচিত করা হয়।
হর্টিকালচার এক্সপোর্ট ডেভেলপমেন্ট ফাউন্ডেশন

হর্টিকালচার এক্সপোর্ট ডেভেলপমেন্ট ফাউন্ডেশন সংক্ষেপে হর্টেক্স ফাউন্ডেশন গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি ফাউন্ডেশন। হর্টেক্স ফাউন্ডেশন বাংলাদেশের জাতীয় অর্থনীতি এবং কৃষকদের আয় বৃদ্ধির জন্য প্রযুক্তিগত এবং পরামর্শমূলক সহায়তার মাধ্যমে রপ্তানির জন্য উচ্চ মূল্যের কৃষি পণ্য সহ কৃষি ব্যবসার উন্নয়ন ও প্রচারের কাজ করে। হর্টেক্স ফাউন্ডেশনের সদর দপ্তর ঢাকার, মানিক মিয়া এভিনিউতে অবস্থিত।
কৃষিপণ্যের রফতানি বাড়াতে হর্টেক্স ফাউন্ডেশন বিভিন্ন সেমিনার আয়োজন করে। ১০ নভেম্বর ২০২০, বাংলাদেশ কৃষি গবেষণা কাউন্সিল মিলনায়তনে হর্টেক্স ফাউন্ডেশন ‘আধুনিক প্যাক হাউস সুবিধা এবং অ্যাক্রেডিটেড ল্যাবরেটরি নির্মাণ বিষয়ে পরামর্শ কর্মশালা’ শীর্ষক সেমিনার আয়োজন করে। সেমিনারে বিভিন্ন বিশ্ববিদ্যালয়, গবেষণা প্রতিষ্ঠানের বিশেষজ্ঞ, গবেষক, ফল ও সবজি রফতানিকারক অ্যাসোসিয়েশন, ভ্যালু চেইন এক্সপার্ট, ল্যাবরেটরি এক্সপার্ট/ বিজ্ঞানীরা উপস্থিত ছিলেন।
বাইদা (প্রত্নতাত্ত্বিক ক্ষেত্র)

বেইদা ( "আল-বাইদা", "সাদাটি"), কখনো বায়দা নামেও ডাকা হয়, হল জর্ডানের সিক আল-বারিদের নিকট পেত্রা থেকে কয়েক কিলোমিটার উত্তরে অবস্থিত একটি প্রধান নব্যপ্রস্তরীয় প্রত্নতাত্ত্বিক ক্ষেত্র। এটি ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত রয়েছে।
১৯৫৭ সালে এই ক্ষেত্রটি প্রথম ডায়ানা কার্কব্রাইড এবং পরবর্তীতে ব্রায়ান বার্ড খনন করেন।
বসতি স্থাপনের তিনটি সময় নিশ্চিত করা হয়েছে: খ্রিস্টপূর্ব ১১শ সহস্রাব্দের নাতুফীয় যুগ, খ্রিস্টপূর্ব ৭ম সহস্রাব্দের প্রাক-মৃৎশিল্প নিওলিথিক বি-এর (পিপিএনবি) একটি গ্রাম এবং খ্রিস্টপূর্ব ১ম ও ২য় শতাব্দীর নাবাতীয় যুগ।
নাতুফীয় বাইদাকে মৌসুমী শিবির হিসেবে প্রভেদ করা হয়েছে যা অনেকদিন ধরে বারবার দখল হয়েছিলো। চুলা ও রান্না করার স্থান থেকে পাথর যন্ত্রের প্রমান নির্দেশ করে যে এখানকার প্রাথমিক অধিবাসীরা শিকার সম্পর্কিত কর্মকাণ্ডে নিযুক্ত ছিল। এই দাবি স্থায়ী ভবন, সংরক্ষণাগার, কবরস্থান এবং বড় পাথরের সরঞ্জামের অভাব প্রমাণ করে।
বাইদার নব্যপ্রস্তর পর্যায়কে ৭২০০ থেকে ৬৫০০ খ্রিস্টপূর্ব সালের প্রাচীন গ্রাম হিসেবে নিশ্চিত করা গেছে। প্রাথমিক পিপিএনবি পর্যায়ে এই গ্রামের আনুমানিক জনসংখ্যা ছিল ৫০ থেকে ১১৫ জন। এই গ্রামবাসীরা পাথর যন্ত্র ব্যবহার করত এবং ভূগর্ভস্থ মেঝে সমেত বৃত্তাকার বাড়ির চারপাশে দেওয়াল নির্মাণ করত। এর দখলকারীরা প্রাথমিক গৃহপালিতকরণের সময় যব ও খাপলি ময়দা চাষ, ছাগল পালন ও বিভিন্ন প্রকারের পশু শিকার যেমন বন্য ছাগল, এবং ফলমূল সংগ্রহ করত। এলাকার এক স্থানে একটি কবর পাওয়া গিয়েছে যা ধর্মানুষ্ঠানের জন্য ব্যবহার করা হত বলে মনে করা হয়। প্রমান অনুসারে এটি আনুমানিক ৬৬৫০ খ্রিস্টপূর্বাব্দে আগুনে ধ্বংস হয়ে যায় এবং তারপর ভূমির উপর চতুর্ভুজাকৃতীর ঘর ও বিশেষায়িত কর্মশালা সহ এই গ্রাম পুননির্মাণ করা হয়। বাসস্থানের সোনালী সময়ে এর আনুমানিক জনসংখ্যা ছিল ১২৫ থেকে ২৩৫ জন। ৬৫০০ খ্রিস্টপূর্বাব্দের দিকে অজ্ঞাত কারণে গ্রামটি আবার পরিত্যক্ত হয়। এই অঞ্চলে কিছু উপাদান উদ্ধার করা গেছে যেগুলো দূরের অঞ্চলের যেমন আনাতোলীয় অবসিডিয়ান এবং লোহিত সাগরের মৌক্তিক। বৃত্তাকার থেকে চতুর্ভুজাকার ভবনে পরিবর্তন মানব সমাজের উন্নয়নে গুরুত্বপূর্ণ যা শহরগুলো উন্নয়নে অবদান রেখেছে। এই স্থানের কয়েক গজ পূর্বে একটি কাঠামো পাওয়া গিয়েছে যাকে প্রাক-ইব্রাহিমীয় ধর্মের একটি মন্দির হিসেবে আখ্যা দেওয়া হয়েছে যেখাবে নানা আচার অনুষ্ঠান সম্ভবত করা হত (কাঠামোর গঠন মন্দিরের মত হলেও সেখানে কোন খোদাই করা ছবির প্রমাণ বা নমুনা পাওয়া যায়নি)।
প্রসিদ্ধ নাবাতীয় বসতি হিসেবে এই এলাকায় অনেক প্রমাণ পাওয়া যায় যেমন কৃষিজ সোপানের চারপাশে প্রাচীরমালা নির্মাণ।
সম্প্রতি জর্ডানের পুরাকীর্তি বিভাগ, পেত্রা বিভাগ ও পর্যটন অঞ্চল কর্তৃপক্ষ, ইউএসএআইডি/জর্ডান পর্যটন উন্নয়ন প্রকল্প ও কাউন্সিল ফর ব্রিটিশ রিসার্চ ইন দ্য লেভান্ট ২০১০ সালে বাইদাকে তুলে ধরা ও সুরক্ষা সংক্রান্ত একটি প্রকল্প ঘোষণা করে। ১৮ মাস সময় নিয়ে একটি অনুবাদবিশিষ্ট উপস্থাপনা এবং নতুন দর্শনার্থী সুবিধার নকশা করার জন্য প্রস্তাব করা হয়।
মিখাইলো ইয়াকুবোভিচ

মিখাইলো মিখাইলোভিচ ইয়াকুবোভিচ (, জন্ম ১৯৮৬) – ইউক্রেনের একজন ইসলামি পণ্ডিত এবং অনুবাদক৷ "ন্যাশনাল ইউনিভার্সিটি অফ অস্ট্রোহ একাডেমি"তে সহযোগী অধ্যাপক এবং গবেষক হিসেবে কাজ করার সময় তিনি পিএইচডি ডিগ্রি প্রাপ্ত হন। পরে জার্মানির ইউনি ফ্রেইবার্গে চলে যান।
পোল্যান্ড, সৌদি আরব, মার্কিন যুক্তরাষ্ট্র ও ইটালিতে মধ্যকালীন ইসলামি দর্শন নিয়ে গবেষণা করেছেন৷ 
তার রচিত ও অনুবাদিত অনেক লেখা, বই ইউক্রেন, পোল্যান্ড, রাশিয়া, মিসর, সৌদি আরব, বৃটেন, এবং তুরস্কে প্রকাশিত হয়েছে৷ ("Religion, State and Society", "Journal of Ottoman Studies", "Yearbook of Muslims in Europe" ইত্যাদি).
তিনিই প্রথম ইউক্রেনীয় ভাষায় কুরআনের পূর্ণ অনুবাদ সম্পন্ন করেছেন যা কিং ফাহদ গ্লোরিয়াস কোরান প্রিন্টিং কমপ্লেক্স (মদীনা, সৌদি আরব) হতে ২০১৩ সালে প্রকাশিত হয়৷ এটার দ্বিতীয় মুদ্রণ হয় কিয়েভে ২০১৫ সালে। তিনি পোল্যান্ডের ওয়ারশ বিশ্ববিদ্যালয়ে আরবি সংস্কৃতি সম্পর্কিত গবেষণা প্রকল্পের সদস্য ছিলেন৷
ওয়ারেন মেলি

ওয়ারেন মেলি (; জন্ম: ১ অক্টোবর ১৯৯৪) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৩–১৪ মৌসুমে, সেইশেলি ক্লাব সেশেলস মার্কেটিং বোর্ডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সেশেলস মার্কেটিং বোর্ডের হয়ে মাত্র এক মৌসুম অতিবাহিত করার পর ২০১৪–১৫ মৌসুমে তিনি নর্দার্ন ডায়নামোয় যোগদান করেছেন। নর্দার্ন ডায়নামোয় চার মৌসুম অতিবাহিত করার পর রেড স্টারের সাথে চুক্তি স্বাক্ষর করেছেন। ২০১৯–২০ মৌসুমে, তিনি সেইশেলি ক্লাব ফরেস্টার্সে যোগদান করেছেন।
মেলি ২০১৭ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ১৭ ম্যাচে ১টি গোল করেছেন।
ওয়ারেন মেলি ১৯৯৪ সালের ১লা অক্টোবর তারিখে সেশেলসের ভিক্তোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৭ সালের ২৯শে এপ্রিল তারিখে, ২২ বছর, ৬ মাস ও ২৮ দিন বয়সে, ডান পায়ে ফুটবল খেলায় পারদর্শী মেলি মরিশাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সেশেলস ১–১ গোলে ড্র করেছিল। সেশেলসের হয়ে অভিষেকের বছরে মেলি সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ও ১ মাস পর, সেশেলসের জার্সি গায়ে প্রথম গোলটি করেছেন; ২০১৮ সালের ২৯শে মে তারিখে, মাদাগাস্কারের বিরুদ্ধে ম্যাচের ৩৫তম মিনিটে বেনোয়া মারির অ্যাসিস্ট হতে সেশেলসের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০২০ সালের ১৮ই জানুয়ারি তারিখে, প্রীতি ম্যাচে বুরুন্ডির বিরুদ্ধে অনুষ্ঠিত ম্যাচে তিনি সেশেলসের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি বুরুন্ডি ১–৩ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছিলেন।
ইউসুফ হাসান

ইউসুফ হাসান (; জন্ম: ২৪ মে ১৯৯৬) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লীগের শীর্ষ স্তর কাতার স্টার্স লীগের ক্লাব আল গারাফাহ এবং কাতার জাতীয় দলের হয়ে গোলরক্ষক হিসেবে খেলেন।
২০০৯–১০ মৌসুমে, কাতারি ফুটবল ক্লাব এস্পায়ারের যুব পর্যায়ের হয়ে খেলার মাধ্যমে ইউসুফ ফুটবল জগতে প্রবেশ করেছেন এবং পরবর্তীকালে ভিয়ারিয়ালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, কাতারি ক্লাব আল গারাফাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য বেলজীয় ক্লাব ইউপেনের হয়ে ধারে খেলেছেন।
ইউসুফ কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন। কাতারের বয়সভিত্তিক দলের হয়ে খেলার পর, তিনি ২০১৮ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
ইউসুফ হাসান ১৯৯৬ সালের ২৪শে মে তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইউসুফ কাতার অনূর্ধ্ব-২০ এবং কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন।
২০১৮ সালের ৭ই সেপ্টেম্বর তারিখে, ২২ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী ইউসুফ চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি চীন ০–১ গোলের ব্যবধানে জয়লাভ করেছিল। কাতারের হয়ে অভিষেকের বছরে ইউসুফ সর্বমোট ৬ ম্যাচে অংশগ্রহণ করেছেন।
সিক

সিক (, প্রতিবর্ণ "আল-সিক্ব", প্রতিলিপিকরণ "আস-সিক্ব", আক্ষরিক অর্থ 'খাদ') হল দক্ষিণ জর্ডানে অবস্থিত প্রাচীন নাবাতীয় শহর পেত্রার প্রধান প্রবেশ মুখ। সিকিত নামেও পরিচিত এই খাদটি আবছা, সরু ঘাট (কিছু জায়গায় প্রশস্ততার দিক দিয়ে এর বেশি নয়) এবং এই পথ আনুমানিক ভেতর পর্যন্ত গিয়ে পেত্রার সবচেয়ে বিস্তৃত ধ্বংসাবশেষ আল খাজনেহতে গিয়ে থামে। সিকের বাইরের দিকে যাওয়ার সময় একটি প্রশস্ত উপত্যকা পড়ে যা "বাব আস-সিক" (সিকের প্রবেশদ্বার) নামে পরিচিত।
যুক্তরাষ্ট্রের দক্ষিণ-পশ্চিমের জল দ্বারা আকৃতিপ্রাপ্ত আন্টেলোপে গিরিখাতের বিপরীতে সিক একটি প্রাকৃতিক ভূতাত্ত্বিক ফল্ট যা টেকটোনিক শক্তি দ্বারা দুই ভাগে বিভক্ত হয়ে গেছে, একমাত্র এর পরে এটি জল দ্বারা স্পর্শে আকৃতি বদলেছে। সিককে ঘেরা যে দেয়ালগুলো মাঝখানে দাঁড়িয়ে আছে সেগুলো উচ্চতায় ।
সিকের প্রবেশপথে একটি বড় বাঁধ রয়েছে যা ১৯৬৩ ও আবার ১৯৯১ সালে পুনর্নির্মাণ করা হয়, এর নকশার মুখ সিকে রাখা হয় যাতে এটি পানি ওয়াদি মুসায় নিতে পারে। এই বাঁধটি মূলত খ্রিস্টপূর্ব প্রথম শতাব্দীতে নাবাতীয়দের তৈরি বাঁধের পুনর্নির্মাণ যা দিয়ে তারা ওয়াদি মুসা শতক ধরে নিয়ন্ত্রণ করত। এর প্রবেশপথে একটি মনোরম খিলান রয়েছে যার মধ্যে টিকে আছে খিলানের মাত্র দুটি প্রস্তর এবং কিছু কাটা পাথর। ১৮৯৬ সালের ভূমিকম্পে খিলনটি ধ্বসে পড়ে, কিন্তু এর গঠন সম্পর্কে ম্যাথু বোলবি ও ডেভিড রবার্টসদের লিথোগ্রাফ থেকে জানা যায়।
বড় বড় কাফেলাগুলো পেত্রায় প্রবেশ করতে সিক ব্যবহার করত। গিরিখাতের দুটি দেওয়ালেই বেটিলাস যুক্ত খোদাইকৃত চিত্র দেখা যায় যা নির্দেশ করে এই সিক নাবাতীয়দের কাছে পবিত্র ছিলো। ১৯৯৮ সালে এই গিরিখাতের পথের ছয় ফুট নিচে খনন করে কিছু মূর্তি পাওয়া যায়। মূর্তির বাইরের অংশ ব্যাপকভাবে ক্ষয়প্রাপ্ত হলেও এই মূর্তিগুলো থেকে দুজন বণিক এই দুটি উটকে চিহ্নিত করা গেছে। সেগুলোর আকৃতি জীবিতদের সাধারণ আকৃতির প্রায় দ্বিগুন।
সিকে কিছু ভূগর্ভস্থ চেম্বার রয়েছে যেগুলো ব্যবহারের উদ্দেশ্য এখনো স্পষ্ট করা যায়নি। এটা হতে পারে যে এগুলো কবর যেগুলো খালি পড়ে আছে, এবং প্রত্নতাত্ত্বিকদের জন্য বিশ্বাস করা কঠিন যে এগুলো বাসস্থান ছিল। সংখ্যাগরিষ্ঠ মত হচ্ছে যে এগুলো পেত্রার প্রধান প্রবেশদ্বার রক্ষাকারীদের দূর্গ ছিল।
ইউনেস্কো সিক স্থিতিশীলতা প্রকল্পের অধীনে জামানি প্রজেক্ট ২০১১-২০১৪ সালে স্থানিকভাবে সিক ও পেত্রা প্রত্নতাত্ত্বিক পার্কের অধিকাংশ স্থান নথিভুক্ত করেছে। অলাভজনক সংস্থাটি ত্রিমাত্রিক বাস্তব সাংস্কৃতিক ঐতিহ্যের ডিজিটাল নথিভুক্তকরণে দক্ষ, এবং আফ্রিকা ও তার বাইরে ঐতিহ্য সম্পর্কে সচেতনতা ও জ্ঞান বাড়াতে চায়। জামানির উৎপন্ন তথ্য গবেষণা, পুনরুদ্ধার, সংরক্ষণ এবং ভবিষ্যত প্রজন্মের জন্য একটি তথ্যভাণ্ডার হিসাবে ব্যবহার করা হচ্ছে।
পারশে মাছ

পারশে মাছ (বৈজ্ঞানিক নাম: "Chelon subviridis") মুজিলিডি (Mugilidae) পরিবারের অন্তর্ভুক্ত একটি মাছের প্রজাতি। এটি চেলন গণের সাতটি মাছের প্রজাতির মধ্যে একটি। অগভীর উপকূলীয় জলাশয়, খাড়ি অঞ্চলে এবং প্যারাবনের জলাশয়ে এ মাছ পাওয়া যায়। এটি বাংলাদেশ ও পশ্চিমবঙ্গে পাওয়া যায় এরকমের স্বাদু পানির মাছ।
দেহ সরু ও লম্বা।দেহের উপরিভাগ কালো এবং নিচের অংশ রুপালি।সম্পূর্ণদেহ আঁশযুক্ত। লেজ,উপর দুইটি, পাশে দুইটি এবং নিচে দুইটি মিলে মোট সাতটি পাখনা থাকে। লেজের রঙ কালচে।চোখ জোড়া দেহের তুলনায় বড়। সাধারণত ওজন ১৫০-২০০ গ্রাম হয়।
পূর্ণ বয়স্ক পারশে মাছ অপ্রাণীভোজী হলেও অপ্রাপ্ত বয়স্ক মাছের প্রধান খাদ্য ক্ষুদ্র ক্ষুদ্র প্রাণী কণা।প্রাপ্তবয়স্ক হলে এরা শেওলা, ডায়াটম সহ নানা জৈব পদার্থ খেয়ে থাকে।
স্বাদু পানির মাছের তুলনায় লোনা পানির মাছ বেশি পুষ্টিকর। এ মাছ উচ্চ প্রোটিনসমৃদ্ধ, ক্ষতিকারক চর্বি নেই।
বাংলাদেশে বর্তমানে অনেক মৎস্য চাষী বাগদা চিংড়ির পরিবর্তে পারশে মাছ চাষ করছেন। কারণ এ মাছ চাষে ঝুঁকি কম। ঘেরে পোনা মজুদ করার ৪-৫ মাস পর এক একেকটা মাছের ওজন হয় ১৫০-২০০ গ্রাম। মাছের ওজন ৪০-৮০ গ্রাম হলেই বাজারজাত করা যায়।
এরা উচ্চ প্রজননকারী। ১৫ মাসের মধ্যে এদের সংখ্যা দ্বিগুণ হয়ে যায়। পারশে মাছ প্রাকৃতিক পরিবেশে ডিসেম্বর-ফেব্রুয়ারি অর্থাৎ শীতকালে প্রজনন করে। পারশে মাছ সাধারণত অধিক লোনাপানিতে ডিম দেয়। ডিসেম্বরের শেষ দুই সপ্তাহ ও ফেব্রুয়ারির শেষ দুই সপ্তাহে এ মাছ সবচেয়ে বেশি ডিম দেয়। এ মাছের প্রজনন স্বভাব অন্য মাছ হতে কিছুটা ব্যতিক্রমধর্মী।
মনু মিয়া মসজিদ

মনু মিয়া মসজিদ বাংলাদেশের চট্টগ্রাম জেলার আনোয়ারা উপজেলার বারখাইন ইউনিয়নের শোলকাটা গ্রামে অবস্থিত একটি প্রাচীন মসজিদ।
চট্টগ্রাম জেলার আনোয়ারা উপজেলার পশ্চিম শোলকাটা গ্রামে মসজিদটি অবস্থিত। 
আজ থেকে প্রায় ৩৫০ বছর আগে মনু মিয়া কর্তৃক মসজিদ নির্মাণ করা হয়। মনু মিয়ার আসল নাম ছিল জবরদস্ত খাঁ। মুঘল আমলের শেষের দিকে জবরদস্ত খাঁ (মনু মিয়া) এই মসজিদ নির্মাণ করেন।
তিন গম্বুজ বিশিষ্ট মনু মিয়া মসজিদ, মাঝখানের গম্বুজটি বেশ বড় দুপাশে দুইটি ছোট গম্বুজ রয়েছে। এছাড়া চারকোণায় চারটি মিনার ও প্রবেশদ্বারে দুইটি সহ মোট ছয়টি মিনার বিদ্যমান। এই মসজিদের প্রবেশদ্বারের ডান দিকে একটি নামফলকে মনু মিয়ার সংক্ষিপ্ত জীবনী লেখা আছে।
মসজিদ এর সামনে বিশাল একটা দীঘি আছে যেটিও মনু মিয়ার দীঘি নামে পরিচিত, মসজিদ এর মূল নকশা ও সৌন্দর্য বর্তমানেও প্রায় আগের মতোই আছে। 
মসজিদ এর ভিতর মূল নামাজ ঘরে তিন কাতারে প্রায় ৬০/৭০ জন মুসল্লি নামাজ আদায় করতে পারেন।
১০ আগোরোট বিতর্ক

১০ আগোরোট বিতর্ক একটি ষড়যন্ত্র তত্ত্বকে নির্দেশ করে যার প্রচারক ছিলেন ফিলিস্তিন মুক্তি সংস্থার চেয়ারম্যান ইয়াসির আরাফাত যিনি এই ষড়যন্ত্র তত্ত্ব ১৯৯০ সালের ২৫ মে তারিখে জেনেভার জাতিসংঘ সুরক্ষা পরিষদের বিশেষ অধিবেশনে উপস্থাপন করেন। সেই অধিবেশনে আরাফ দাবি করেন যে ইসরায়েলি দশ আগোরোটের মুদ্রার উলটো পিঠে বৃহত্তর ইসরায়েলের মানচিত্র দেখানো হয়েছে যা জায়নবাদীদের সম্প্রসারণবাদী লক্ষ্যকে উপস্থান করছে।
নিজের দাবির স্বপক্ষে আরাফাত শেফিল্ড বিশ্ববিদ্যালয়ের গুইন রাউলির করা এক গবেষণাপত্র প্রকাশনার ব্যবস্থা করেন যা জিওজার্নালে প্রকাশিত হয়। গবেষণার শিরোনাম ছিলো "ইসরায়েলের আঞ্চলিক ব্যাপ্তির উপর দৃষ্টিভঙ্গি বিকাশ: একটি রূপরেখা মূল্যায়ন" () যা প্রশ্ন তুলে যে ইসরায়েলিদের চোখে তাদের দেশের সর্বোচ্চ সীমান্ত ব্যাপ্তি ঠিক কতটুকু। গবেষণার অংশ হিসেবে রাউলি মধ্যপ্রাচ্যের মানচিত্র উপস্থাপন করেন যেখানে ১০ আগোরোট মুদ্রার মানচিত্রের সীমান্ত বসিয়ে তুলনা করা হয়। গবেষণায় রাউলি অনুমান করে লিখেন: 
জেরুসালেমের হিব্রু বিশ্ববিদ্যালয়ের প্রাকৃতিক ভুগোল বিভাগের এস.এম. বারকোভিচ রাউলির গবেষণাপত্রের সমালোচনা করেন। বারকোভিচ উপসংহার টেনে বলেন যে এই কয়েনের এই নকশা একটি প্রাচীন মুদ্রা থেকে গৃহীত হয়েছে এবং "রাউলির প্রমাণহীন এই দাবির কোন ভিত্তি অবশ্যই নেই।" রাউলি তারপর প্রতিক্রিয়ায় জানায় যে এর মানচিত্রের ন্যায় আকৃতির ফলে এই প্রাচীন মুদ্রার নকশাকে বাছাই করা হয়ে থাকতে পারে।
জেনেভায় আরাফাতের দাবি গণমাধ্যমগুলোয় বিশ্বব্যাপী আলোড়ন সৃষ্টি করে।
ব্যাংক ইসরায়েল জানায় যে ১০ আগোরোটের এই নকশা তার ঐতিহাসিক মূল্যের জন্য নির্বাচিত হয়েছে এবং সেই ঐতিহাসিক মুদ্রাটি ম্যাটাথিয়াস অ্যান্টিগনাস (৪০ – ৩৭ খ্রিস্টপূর্ব) ইস্যু করেছিল।
নাথান কার্পের করা নকশায় মুদ্রাটি ১০০ শেকেল হিসেবে ২ মে ১৯৮৪ সালে ব্যাংক ইসরায়েল থেকে ছাড়া হয়। ১৯৮৫ সালের সেপ্টেম্বর পুরনো মুদ্রা নতুন শেকেল দ্বারা প্রতিস্থাপিত হওয়ার পর নতুন ১০ আগোরোট ধাতব মুদ্রাটি পুরনো ১০০ শেকেলের সমতুল্য করে ছাড়া হয়। এর নকশাটিও ব্যাংক ইসরায়েল তাদের চিহ্ন হিসেবে গ্রহণ করেছে।
ইরাহিস্তান

ইরাহিস্তান () বা ইরাহেস্তান হল ইরানের দক্ষিণ ফার্স প্রদেশ ও পশ্চিম হোর্মোজগন প্রদেশ নিয়ে গঠিত একটি ঐতিহাসিক অঞ্চল।
ইরাহিস্তান নামক অঞ্চলটি বর্তমান ফার্স প্রদেশের কিছু কাউন্টি (লারেস্তান, খোঞ্জ কাউন্টি, গেরাশ কাউন্টি, লামের্দ কাউন্টি ও মোহর কাউন্টি) এবং হোর্মোজগন প্রদেশের বাস্তাক কাউন্টি, বান্দার লেংগেহ কাউন্টি ও পার্সি কাউন্টি নিয়ে গঠিত। এই অঞ্চলে গুরুত্ব সাসানীয় আমলে জনবসতির ব্যাপক সম্প্রসারণের মধ্য দিয়ে বৃদ্ধি পায়।
মধ্য যুগে অঞ্চলটি ১৬১০ সাল পর্যন্ত স্থানীয় জমিদাররা চালাত তারপর সফবীয় অভিযানের পর তারা ক্ষমতা হারিয়ে ফেলে। ত্রয়োদশ শতাব্দীতে লার শহরটি ইরাহিস্তানের বাণিজ্য ও ব্যবসা কেন্দ্র হয়ে উঠে এবং শহরটির জনসংখ্যা অন্যান্য ঐতিহাসিক শহর ও নগরগুলোকে ছাড়িয়ে দ্রুত বাড়তে থাকে। এই অঞ্চলের মানুষ ফার্সি ও আচোমে ভাষায় কথা বলে।
আচোমে জাতি আচোমে ভাষায় কথা বলে। এখন এই ভাষাটি বিলুপ্তির দিকে এবং বলা হচ্ছে এর আটটি উপভাষা মূলধারায় ফার্সিভাষীরা অধিকাংশ ক্ষেত্রে বুঝতে পারেন। আচোমে জাতি পারসিক বংশদ্ভূত। অধিকাংশ আচোমেরা সুন্নি মুসলিম, সাথে শিয়াও আছে তবে তারা সংখ্যালঘু। ত্রয়োদশ শতাব্দীরে লার শহর দক্ষিণ পারস্যের ব্যবসা বাণিজ্যের কেন্দ্র হয়ে উঠে। ইরাহিস্তান ছিল একটি অস্পষ্ট অঞ্চল, যারা কোন রাজনীতি এবং মূলধারার ফার্সিদের সাথে লড়াইয়ে লিপ্ত ছিলো না। এটা সম্ভব হয়েছিল সফবীয়দের আমলের স্বাধীন শাসনের কারণে, কিন্তু ব্রিটিশ সাম্রাজ্যের "অ্যান্টি পাইরেসি কোম্পানি" এবং রেজা শাহ পহলবির কেন্দ্রীয় নীতির সাথে আয়াতুল্লাহের নীতির ফলে তা পরবর্তীতে ব্যর্থ হয়। আহমদ এগতেদারী তার প্রাচীন লারেস্তান (১৯৫৫) বইতে উল্লেখ করেন:
"লারেস্তানের শহর, গ্রাম এবং বন্দরের সেই সমস্ত লোকদের জন্য যারা তাদের পূর্বপুরুষদের দেশে, এর গৌরবময় অতীত এবং এর জনশূন্য বর্তমান নিয়ে থেকেছেন। এবং যারা পারস্য উপসাগর এবং ভারতীয় মহাসাগরের দ্বীপে এবং ভারত, আরব এবং অন্যান্য স্থানের শহরগুলিতে জীবিকা অর্জনের জন্য অভিবাসনের কষ্ট সহ্য করেছেন তাদের জন্য। তারা তাদের প্রিয় জন্মস্থানকে আনন্দের সাথে স্মরণ করে এবং এখনও এর ধ্বংসের জন্য শোক করে।"
আচোমেরা নিজেদেরকে "খোদমুনি" বলে ডাকে, যার আক্ষরিক অর্থ হল "নিজেদের অংশ"।
পাত রিমলি

পাত রিমলি(বৈজ্ঞানিক নাম: "Rapala nissa (Kollar)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।
পাত রিমলি এর প্রসারিত অবস্থায় ডানার আকার ৩৮-৪০ মিলিমিটার দৈর্ঘ্যের হয়।
ভারতে প্রাপ্ত পাত রিমলি এর উপপ্রজাতি হল-
ভেনামি চিংড়ি

ভেনামি চিংড়ি (বৈজ্ঞানিক নাম "Litopenaeus vannamei") পেনাইডি (penaeidae) পরিবারের একটি উচ্চফলনশীল চিংড়ি। এটি প্রশান্ত সাগরের সাদা চিংড়ি, চিংড়ির রাজা ইত্যাদি নামেও পরিচিত। বাংলাদেশে এটি সাদা সোনা হিসেবে পরিচিত।
এ চিংড়ি সর্বোচ্চ ২৩ সে.মি. বা ৯.১ ইঞ্চি লম্বা হয়।
অন্য সকল চিংড়ির চেয়ে এ চিংড়ির উৎপাদন বেশি। দেখা গেছে হেক্টর প্রতি এ চিংড়ির উৎপাদন সাত হাজার কেজির বেশি। যা বাগদার তুলনায় হেক্টর প্রতি প্রায় ছয় হাজার কেজি বেশি। তাই এ চিংড়ি চাষ বেশ লাভজনক।
আসমা শিরাজী

আসমা শিরাজি (জন্ম ১৯৭৬) একজন পাকিস্তানি সাংবাদিক এবং রাজনৈতিক ভাষ্যকার "যিনি আজ নিউজে" একটি প্রাইমটাইম কারেন্ট-অ্যাফেয়ার্স শো হোস্ট করেন।
১৯৭৬ সালে ইসলামাবাদে জন্মগ্রহণ করেন শিরাজি পাঞ্জাব বিশ্ববিদ্যালয়ে রাষ্ট্রবিজ্ঞান অধ্যয়ন করেন, তিনি পাকিস্তান রেডিওতে উপস্থাপক হিসেবে কাজ করেন এবং পরে ২০০১ সালে জিও নিউজে চলে আসেন।২০০৬-এ শিরাজি পাকিস্তানের প্রথম নারী যুদ্ধ সংবাদদাতা হয়ে ওঠে, তখন সে থেকে ২০০৬ লেবানন যুদ্ধ এবং পরে ২০০৯ সালে পাকিস্তান-আফগানিস্তান সীমান্ত থেকে রিপোর্ট করেন। শিরাজি দ্য কোয়ালিশন ফর উইমেন ইন জার্নালিজমের সদস্য।
তিনি ইসলামাবাদে জন্মগ্রহণ করেন এবং লাহোরের পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন।
শিরাজি ২০০০ সালে পিটিভিতে তার কর্মজীবন শুরু করেন , ২০০২ সালে জিও নিউজে চলে আসেন এবং অনেক চ্যানেলের সাথে রিপোর্টার এবং সংবাদ উপস্থাপক হিসাবে বিভিন্ন ধরনের অভিজ্ঞতা অর্জন করেন। জিও নিউজের সাথে কাজ করার পর, তিনি ২০০৭ সালে এআরওয়াই নিউজে তাদের কারেন্ট অ্যাফেয়ার্স প্রোগ্রামের উপস্থাপক এবং হোস্ট হিসাবে যোগদান করেন এবং পরে জুলাই ২০১০ এ সামা টিভিতেএরপর তিনি ডাওন নিউজের সাথে বহুল প্রশংসিত অনুষ্ঠান 'ফয়সলা আপ কা' হোস্ট করেন। তিনি তার ব্যাপক, নিরপেক্ষ এবং ন্যায্য সাংবাদিকতার দক্ষতার জন্য 'বেস্ট কারেন্ট অ্যাফেয়ার্স অ্যাঙ্কর'-এর প্রশংসা পেয়েছিলেন।২০১৪ সালে, তিনি আবার ডাওন নিউজের জন্য 'ফয়সলা আওয়াম কা' হোস্ট করেছিলেন।তারপরে তিনি নিয়মিত 'ফয়সলা আপ কা' হোস্ট করা শুরু করেন, যদিও এটি আজ নিউজের একটি ভিন্ন প্ল্যাটফর্ম থেকে।
শিরাজি ২০০৬ সালের ইসরায়েল-লেবানন সংঘাত, ২০০৯ সালে পাকিস্তান-আফগানিস্তান সীমান্তে তালেবান সহিংসতার পাশাপাশি ২০০৭ সালে পাকিস্তানে জেনারেল পারভেজ মোশাররফ কর্তৃক ঘোষিত জরুরি অবস্থার অন্তর্ভুক্ত অসংখ্য সংঘর্ষের বিষয়েও সামনে থেকে রিপোর্ট করেছেন।তিনি ২০০৫ সালের কাশ্মীর ভূমিকম্পও কভার করেছিলেন।
পূর্বে, তিনি সামা টিভি (জুলাই ২০১০-এ এই টিভি চ্যানেলে যোগদান করেন), জিও নিউজ এবং পরে এআরওয়াই নিউজ বোল নিউজ, ডন নিউজ, এক্সপ্রেস নিউজ সহ অনেক পাকিস্তানি টিভি চ্যানেলে কাজ করেছেন। তিনি দুটি জনপ্রিয় টেলিভিশন টক শোও হোস্ট করেছিলেন, যার মধ্যে একটি সংসদীয় বিষয়ের উপর ছিল যার নাম "পার্লামেন্ট ক্যাফেটেরিয়া," প্রেসিডেন্ট পারভেজ মোশাররফ যখন স্বাধীন সংবাদ কভারেজ বন্ধ করে দিয়েছিলেন তখন তাকে নিষিদ্ধ করেছিলেন। শিরাজী ২৪ অক্টোবর ২০১৪-এ নির্বাহী ভাইস প্রেসিডেন্ট এবং সিনিয়র অ্যাঙ্করপারসন হিসাবে বিওএল নিউজে যোগদান করেন।
শিরাজি হলেন প্রথম পাকিস্তানি সাংবাদিক যিনি ২৩ অক্টোবর ২০১৪-এ সাহসী এবং নৈতিক সাংবাদিকতার জন্য মর্যাদাপূর্ণ পিটার ম্যাকলার পুরস্কার জিতেছেন।নিরপেক্ষ রিপোর্টিং এবং গণমাধ্যমের স্বাধীনতা সমুন্নত রাখার জন্য প্রদর্শনকারী একক সাংবাদিককে প্রতি বছর এই পুরস্কার দেওয়া হয়।শিরাজির পুরস্কার "পাকিস্তানে তথ্যের স্বাধীনতার জন্য লড়াইকারীদের সাহসের প্রতি শ্রদ্ধা জানায়, যেখানে ২০১৩ সালে তাদের কাজের সাথে জড়িত সাত সাংবাদিককে হত্যা করা হয়েছিল," বলেছেন ডেলফাইন হ্যালগ্যান্ড, রিপোর্টার্স উইদাউট বর্ডারের পরিচালক। এএফপিও তার গুরুত্বপূর্ণ অবদানকে স্বীকৃতি দিয়েছে।উত্তর আমেরিকার জন্য এএফপি-এর পরিচালক ডেভিড মিলিকিন বলেছেন, "এএফপি ব্যক্তিগত বিপদের সম্মুখীন হওয়া সত্ত্বেও পাকিস্তানে সংঘাত ও রাজনীতির বিষয়ে রিপোর্ট করার ক্ষেত্রে আসমা শিরাজির দুর্দান্ত সাহস এবং অধ্যবসায়ের এই স্বীকৃতির সাথে যুক্ত হতে পেরে আনন্দিত।"
রাশিয়ায় হিন্দুধর্ম

প্রাথমিকভাবে ধর্মীয় সংস্থা ইন্টারন্যাশনাল সোসাইটি ফর কৃষ্ণ কনসায়নেসের (ইসকন) পণ্ডিতগণের কাজকর্মের কারণে এবং ভারত থেকে ভ্রমণকারী স্বামী এবং ভারতীয় অভিবাসীদের ছোট সম্প্রদায়ের দ্বারা হিন্দুরা রাশিয়ায় ছড়িয়ে পড়েছে। ২০১২ সালের সরকারি আদমশুমারি অনুসারে, রাশিয়ায় ১,৪০,০০০ জন হিন্দু রয়েছে, যা রাশিয়ার মোট জনসংখ্যার ০.১% গঠন করে।
রাশিয়ায় হিন্দুধর্মের ইতিহাস অন্তত ১৬তম শতকে শুরু হয়। যখন ১৫৫৬ সালে আস্ট্রাখান জয় করা হয়, তখন ছোট ভারতীয় সম্প্রদায় মস্কো রাজ্যের অংশ হয়ে ওঠে। প্রথম রাশিয়ান সম্রাট পিটার দ্য গ্রেট ১৮তম শতকের প্রথম দিকে আস্ট্রাখানের হিন্দুদের সঙ্গে দেখা করেছিলেন এবং তাদের অনুরোধে রুশ সিনেটকে হিন্দুদের বিশ্বাস রক্ষার জন্য একটি আইন জারি করতে বলেছিলেন। এটি ছিল বিদেশী ধর্ম রক্ষার জন্য রাশিয়ার প্রথম আইন।
ইন্টারন্যাশনাল সোসাইটি ফর কৃষ্ণ কনসায়নেসের (ইসকন) প্রতিষ্ঠাতা এ.সি. ভক্তিবেদান্ত স্বামী প্রভুপাদ ১৯৭১ সালে এটি রাশিয়ায় প্রবর্তন করেন। ইসকন ১৯৮৮ সালে প্রথমে একটি ধর্ম হিসাবে নিবন্ধিত হয়েছিল। পরে, এটি ১৯৯৮ সালে পুনরায় নিবন্ধিত হয়। একই বছরে, রাশিয়ায় ১২০ টি কৃষ্ণ সম্প্রদায় ছিল।
ভোলগা অঞ্চলে ২০০৭ সালে বিষ্ণুর প্রাচীন মূর্তি খনন করা হয়েছিল, যা রাশিয়ায় হিন্দু ধর্মের প্রতি আগ্রহ জাগিয়েছিল।
২০১২ সালের সরকারী আদমশুমারি অনুসারে, হিন্দু ধর্ম পালন করে ১৪০,০০০ জন মানুষ যা মোট জনসংখ্যার ০.১%। এটি আলতাই প্রজাতন্ত্রের জনসংখ্যার ২%, সামারা ওব্লাস্টের ০.৫% , খাকাসিয়া , কাল্মিকিয়া , ব্রায়ানস্ক ওব্লাস্ট , কামচাটকা , কুরগান ওব্লাস্ট , টিউমেন ওব্লাস্ট এবং চেলিয়াবিনস্ক ওব্লাস্টে ০.৩%, সাভারডলভস্ক ওব্লাস্টে ০.৩%। ২% থেকে ০.৩% ইয়ামালিয়া , ক্রাসনোদর ক্রাই , স্ট্যাভ্রোপল ক্রাই , রোস্তভ ওব্লাস্ট এবং সাখালিন ওব্লাস্টে এবং অন্যান্য ফেডারেল বিষয়গুলিতে ০.১% থেকে ০.২%।
রাশিয়ার হিন্দু পরিষদ
যুক্তরাজ্যে হিন্দুধর্ম

খ্রিস্টধর্ম ও ইসলাম ধর্মের পরে হিন্দুধর্ম যুক্তরাজ্যের তৃতীয় বৃহত্তম ধর্মীয় গোষ্ঠী; এই ধর্মটি দেশটির মোট জনসংখ্যার প্রায় ১.৫% মানুষ অনুসরণ করে। ১৯তম শতকের গোড়ার দিকে যুক্তরাজ্যে হিন্দুদের উপস্থিতি ছিল, কারণ সেই সময়ে ভারত ব্রিটিশ সাম্রাজ্যের অংশ ছিল। ব্রিটিশ ভারতীয় সেনাবাহিনীর অনেক ভারতীয়, বেশিরভাগই হিন্দু গ্রেট ব্রিটেন ও উত্তর আয়ারল্যান্ড যুক্তরাজ্যে বসতি স্থাপন করেছিল। ইংল্যান্ড ও ওয়েলসের ২০১১ সালের আদমশুমারি অনুসারে, ৮,১৭,০০০ জন বাসিন্দা (১.৫%) নিজেদেরকে হিন্দু বলে পরিচয় প্রদান করে। দক্ষিণ এশীয় বংশোদ্ভূতদের মধ্যে, যুক্তরাজ্যের হিন্দুরা (২৭%) দক্ষিণ এশীয় মুসলমানদের (৫৭%) পরে দ্বিতীয় বৃহত্তম গোষ্ঠী গঠন করেছে এবং যুক্তরাজ্যের ২০১১ সালের আদমশুমারিতে হিন্দুরা দক্ষিণ এশীয় শিখদের (১৪%) জনসংখ্যাকে ছাড়িয়ে গেছে।
বেশিরভাগ ব্রিটিশ হিন্দু অভিবাসী, প্রধানত ভারত থেকে, এবং এছাড়াও শ্রীলঙ্কা (প্রধানত তামিল) ও নেপাল থেকে উল্লেখযোগ্য সংখ্যক হিন্দু অভিবাসী রয়েছে। অল্প সংখ্যক হিন্দু পাকিস্তান, আফগানিস্তান, বাংলাদেশ, ও ভুটান থেকে এসেছেন। সাম্প্রতিক সময়ে, ইসকন ও অন্যান্য হিন্দু ধর্মপ্রচারক গোষ্ঠীর প্রচেষ্টা এবং যোগব্যায়াম, ধ্যান ও অন্যান্য হিন্দু অনুশীলনের ব্যাপক অনুসরণের কারণে, অনেক ব্রিটিশ নাগরিক হিন্দু ধর্ম গ্রহণ করেছেন, যার মধ্যে অনেক বিখ্যাত আমলা এবং জনপ্রিয় ব্যক্তিবর্গ রয়েছে।
ব্রিটিশ হিন্দু জনসংখ্যার অন্তর্ভুক্ত রয়েছে সেই সকল জনগণ, যারা সরাসরি ভারতীয় উপমহাদেশ থেকে এসেছেন, যে সকল হিন্দুদের বংশধর মূলত অন্য দেশে চলে গিয়েছিলেন কিন্তু পরে যুক্তরাজ্যে পুনর্বাসিত হয়েছেন এবং যারা যুক্তরাজ্যে জন্মগ্রহণ করেছেন ও বেড়ে উঠেছেন। যুক্তরাজ্যে তৃতীয় বা চতুর্থ প্রজন্মের হিন্দুদের খুঁজে পাওয়া অস্বাভাবিক কিছু নয়।
যুক্তরাজ্যে হিন্দুদের অভিবাসনের তিনটি প্রধান ঢেউ বা তরঙ্গ দেখা গিয়েছে এবং অধিকাংশ হিন্দু অভিবাসন ঘটেছে দ্বিতীয় বিশ্বযুদ্ধের পর। প্রথম ঢেউটি ১৯৪৭ সালে ব্রিটিশ ভারতের স্বাধীনতা ও বিভাজনের সময় ঘটেছিল। এছাড়াও, ১৯৬০-এর দশকের গোড়ার দিকে কনজারভেটিভ স্বাস্থ্যমন্ত্রী দ্য আরটি হোন এনোক পাওয়েল ভারতীয় উপমহাদেশ থেকে প্রচুর সংখ্যক ডাক্তার নিয়োগ করেছিলেন। দ্বিতীয় তরঙ্গ বা ঢেউ ১৯৭০-এর দশকে প্রধানত পূর্ব আফ্রিকা থেকে বিশেষ করে উগান্ডা থেকে এশীয়দের বহিষ্কারের কারণে ঘটেছিল। পরে, সম্প্রদায়গুলি গায়ানা, ত্রিনিদাদ ও টোবাগো, মরিশাস ও ফিজি থেকে যুক্তরাজ্যে পৌঁছায়। অভিবাসনের শেষ তরঙ্গ ১৯৯০-এর দশকে শুরু হয়েছিল এবং এটি যুক্তরাজ্যের অভিবাসন নীতির ফলে ঘটেছিল, যা যুক্তরাজ্যে অধ্যয়ন ও অভিবাসনকে সহজ করে তুলেছিল।
ইংল্যান্ডের জনসংখ্যার ১.৫% হিন্দুধর্ম অনুসরণ করে। স্কটল্যান্ডে হিন্দুদের সংখ্যা ০.৩১%, ও ওয়েলসে ০.৩৪%। অভিবাসী, গড়ের তুলনায় ভালো প্রজনন হার ও কিছু হিন্দুধর্মে ধর্মান্তরিত হওয়ার কারণে ইংল্যান্ড ও ওয়েলসে হিন্দু জনসংখ্যা উল্লেখযোগ্যভাবে বৃদ্ধি পেয়েছে।
২০১১ সালের আদমশুমারি অনুসারে, যুক্তরাজ্যে বসবাসকারী ৮,১৭,০০০ হিন্দুদের প্রায় অর্ধেকই লন্ডন মহানগর অঞ্চলের বাসিন্দা ছিল। সব বয়সের প্রায় ৩,০০,০০ জন ব্রিটিশ হিন্দু যুক্তরাজ্যে জন্মগ্রহণ করেছে।
যুক্তরাজ্যের হিন্দু জনসংখ্যা প্রধানত শহুরে, এবং তাদের প্রতিনিধিত্ব পেশাদার ও ব্যবস্থাপক পদে তুলনামূলকভাবে বেশি।
লিথোফিলা সাবস্কাপোসা

লিথোফিলা সাবস্কাপোসা ("Lithophila subscaposa") অ্যামারান্থাসি পরিবারের অন্তর্ভুক্ত একটি উদ্ভিদের প্রজাতি। এটি ইকুয়েডরের অধিস্থানীয় বা এন্ডেমিক উদ্ভিদ।
লিথোফিলা রেডিক্যাটা

লিথোফিলা রেডিক্যাটা "(Lithophila radicata)" অ্যামারান্থাসি পরিবারের অন্তর্ভুক্ত একটি উদ্ভিদ প্রজাতি। এটি ইকুয়েডরের অধিস্থানীয় বা এন্ডেমিক উদ্ভিদ।
লিথোফিলা

লিথোফিলা ( "Lithophila" ) অ্যামারান্থাসি পরিবারের অন্তর্ভুক্ত উদ্ভিদের একটি গণ। এর কিছু প্রজাতি ইকুয়েডরের অধিস্থানীয় বা এন্ডেমিক।
অন্তর্ভুক্ত প্রজাতিসমূহ:
২০২১–২২ নেপাল নারী ক্রিকেট দলের কাতার সফর

নেপাল নারী ক্রিকেট দল ২০২১ সালের নভেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য কাতার সফর করে। ম্যাচগুলো দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে খেলা হয়। এ ম্যাচগুলো ২০২১ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের জন্য নেপাল দলের প্রস্তুতি হিসেবে গণ্য হয়। সিরিজে নেপাল ৩–০ ব্যবধানে জয়ী হয়।
পশ্চিমবঙ্গে নির্বাচন

ভারতের পশ্চিমবঙ্গ রাজ্যে নির্বাচিত অনুষ্ঠিত হয় ভারতীয় সংবিধানের নির্দেশিকা অনুযায়ী। পশ্চিমবঙ্গ বিধানসভা এককভাবেই স্থানীয় সংস্থাগুলির নির্বাচন-সংক্রান্ত আইন প্রণয়ন করে, কিন্তু রাজ্য স্তরের নির্বাচন-সংক্রান্ত আইনে কোনও পরিবর্তন আনতে ভারতীয় সংসদের অনুমোদনের প্রয়োজন হয়। এছাড়াও সংসদ ভারতীয় সংবিধানের ৩৫৬ ধারা বলে রাজ্য বিধানসভা ভেঙে দিয়ে রাষ্ট্রপতি শাসন জারি করার ক্ষমতার অধিকারী।
পরিগণনামূলক প্রতিমান

একটি পরিগণনামূলক প্রতিমান হল বাস্তব বিশ্বের কোনও জটিল ব্যবস্থার উপাদান, বৈশিষ্ট্য ও প্রক্রিয়াসমূহের এমন একটি সরলীকৃত গাণিতিক উপস্থাপন যার সাহায্যে পরিগণক যন্ত্রে ঐ ব্যবস্থাটির পরিগণকীয় ছদ্মায়ন করা যায় এবং এভাবে ঐ ব্যবস্থাটির কর্মপদ্ধতি ও আচরণ অধ্যয়ন করা যায়। একটি পরিগণনামূলক প্রতিমানে বহুসংখ্যক চলরাশি বা প্রচল থাকে যেগুলি দ্বারা গবেষণাধীন বাস্তব জটিল ব্যবস্থাটিকে চরিত্রায়িত করা হয়। এই প্রচলগুলির মান বাস্তব বিশ্বে পরিবর্তন বা পরিমাপ করা দুরূহ হতে পারে। কিন্তু পরিগণকীয় ছদ্মায়নে এই প্রচলগুলির আগম মানের পরিবর্তন সাধন করা হয় ও পরিগণক যন্ত্রে ছদ্ম ব্যবস্থাটি চালনা করা হয়; এর ফলে পরিগণনামূলক প্রতিমানটির নির্গম বা আউটপুটের মানে যে বিভিন্ন পরিবর্তন পরিলক্ষিত হয়, সেগুলি পর্যবেক্ষণ করে বাস্তব বিশ্বের ব্যবস্থাটির আচরণের ব্যাপারে পূর্বাভাস করা হয়। সাধারণত পরিগণনামূলক প্রতিমান চালনা করার জন্য ব্যাপক ক্ষমতাবিশিষ্ট পরিগণক যন্ত্রব্যবস্থার প্রয়োজন হয়।
দ্বিতীয় বিশ্বযুদ্ধের ঠিক পরে পারমাণবিক পদার্থবিজ্ঞান ও আবহাওয়াবিজ্ঞানে বৈজ্ঞানিক উপকরণ হিসেবে পরিগণনামূলক প্রতিমানের ব্যবহার শুরু হয়। ২১শ শতকে এসে পদার্থবিজ্ঞান (নভোপদার্থবিজ্ঞা, কণা পদার্থবিজ্ঞান), উপাদান বিজ্ঞান, প্রকৌশল, প্রবাহী বলবিজ্ঞান, জলবায়ু বিজ্ঞান, জীববিজ্ঞান (বিবর্তনমূলক জীববিজ্ঞান), রসায়ন, চিকিৎসাবিজ্ঞান, রোগবিস্তারবিজ্ঞান, বাস্তুবিজ্ঞান, অর্থশাস্ত্র, সিদ্ধান্ত তত্ত্ব, মনোবিজ্ঞান, সমাজবিজ্ঞান, সংজ্ঞানাত্মক বিজ্ঞান ও পরিগণক বিজ্ঞানসহ বহু বিভিন্ন ক্ষেত্রে পরিগণনামূলক প্রতিমানের ব্যাপক প্রয়োগ রয়েছে। যেমন জীববিজ্ঞানে পরিগণনামূলক প্রতিমান ব্যবহার করে কোনও সংক্রামক রোগের প্রাদুর্ভাব অধ্যয়ন করা হয়।
যে ব্যবস্থাটির উপরে গবেষণা সম্পাদন করা হয়, সেটি প্রায়শই একটি জটিল অরৈখিক ব্যবস্থা হয়ে থাকে, যার জন্য সরল, স্বজ্ঞামূলক বিশ্লেষণী সমাধান সুলভ নয়। তাই এক্ষেত্রে সমস্যাটির একটি গাণিতিক বিশ্লেষণী সমাধার নির্ণয় করার পরিবর্তে সেটির একটি পরিগণনামূলক প্রতিমান নির্মাণ করা হয় এবং প্রতিমানটির বিভিন্ন প্রচলের (প্যারামিটার) মান পরিগণক যন্ত্রে ওঠানামা করিয়ে ঐরূপ পরিবর্তনের কারণে প্রাপ্ত ফলাফলগুলির মধ্যকার পার্থক্য অধ্যয়ন করা হয়। 
কিছু সাধারণ পরিগণনামূলক প্রতিমানের মধ্যে রয়েছে আবহাওয়ার পূর্বাভাসমূলক প্রতিমান, ভূ-ছদ্মায়ক প্রতিমান, উড্ডয়ন ছদ্মায়ক প্রতিমান, আণবিক প্রোটিন ভাঁজকরণ প্রতিমান এবং স্নায়বিক জালিকাব্যবস্থা প্রতিমান।
আনুশে আশরাফ

আনুশে আশরাফ (জন্ম ১৪ এপ্রিল ১৯৮৩ করাচিতে) একজন পাকিস্তানি ভিজে এবং অভিনেত্রী। ভিজে হিসেবে তিনি মিউজিক চ্যানেল এমটিভি পাকিস্তানে নিয়োজিত হন। তিনি পিটিভি-এর জন্য একটি ১৩-পর্বের সিরিয়ালে সায়রা কাজমি পরিচালিত একটি নাটকেও অভিনয় করেছেন - যেটিতে তার ভূমিকা ছিল মেরিনা খান অভিনীত একজন সেরা বন্ধুর ভূমিকায়। তিনি এখন পন্ডস, ওয়ারিদ টেলিকম, ল'ৰেল, চিন্যেরে এবং এমটিভি-এর মতো ব্র্যান্ডের মুখপাত্র।
আনুশে আশরাফ পাকিস্তানের সিন্ধু প্রদেশের করাচিতে একটি মুসলিম পরিবারে জন্মগ্রহণ করেন। তার বাবা একজন ব্যবসায়ী এবং রান্নার তেলের কারখানার মালিক। তার দুই বোন আছে, নাতাশা এবং আলিজে।তিনি এ লেভেল শেষ করার পর, ইংরেজি সাহিত্যে বিএ করেছেন। তিনি ২০০২ এর প্রথম দিকে তার কর্মজীবন শুরু করেন।
তিনি বই পড়া, সাঁতার কাটা, ভ্রমণ করা উপভোগ করেন এবং প্রাণীদের খুব পছন্দ করেন। তিনি ওয়ার্ল্ড ওয়াইল্ডলাইফ ফান্ডের প্রতিনিধি এবং প্রাণীদের উদ্ধারকারী হিসেবে কাজ করছেন। তার বড় বোন, নাতাশা কিজিলবাশ, জালিম নাজরন সে এবং গোরায়ে রঙ কা জামানার মতো একাধিক পাকিস্তানি পপ মিউজিক ভিডিওতে মডেলিং করেছেন।
আনুশে আশরাফ পাকিস্তানের একজন তরুণ গতিশীল স্টাইল আইকন।তিনি ভিজে হিসাবে কর্মজীবন শুরু করেছিলেন এবং ফ্যাশন মডেলিং করেছেন এবং নিজে পোশাক উদ্যোগতার কাজ শুরু করেন। আনুশে আশরাফ বর্তমানে একজন সুপরিচিত ভিজে এবং অভিনেত্রী এবং এখন পাকিস্তানের একজন ফ্যাশন মডেল এবং ডিজাইনার। তিনি ২০০২ সালে সিন্ধু সঙ্গীতের জন্য ভিজে-এর প্রাথমিক স্ট্রিংগুলির একজন হিসাবে খ্যাতি অর্জন করেছিলেন।একজন ভিজে হওয়ার পর, তিনি সায়রা কাজমি পরিচালিত পাকিস্তান টেলিভিশনের একটি সিরিয়ালে অতিথি হিসেবে উপস্থিতি হতেন। তিনি বর্তমানে সিটি এফএম ৮৯-এর ব্রেকফাস্ট শোয়ের উপস্থাপক হিসাবে কাজ করছেন।
হাস্যোজ্জ্বল মুখ এবং প্রাণবন্ত ব্যক্তিত্বের এই তরুণ মডেল নিজেকে "বন্ধুত্বপূর্ণ, অতিশয় প্রেমময় ব্যক্তি" হিসাবে বর্ণনা করেছেন। তিনি সম্প্রতি অন্যান্য মডেলের সাথে ল'ওরিয়াল প্যারিসের একটি ফ্যাশন শ্যুটে উপস্থিত হয়েছেন।
অনুশে সম্প্রতি করাচিতে ব্লক সেভেন নামে তার বোনদের সাথে একটি নতুন পোশাক শিল্পের কাজ শুরু করেছেন।এটি একটি পশ্চিমা পোশাকের ব্র্যান্ড এবং আনুশে আশরাফ নিজেই তার প্রতিষ্ঠানের বাণিজ্যিক মুখপাত্র হিসেবে কাজ করছেন।
তিনি তার প্রতিষ্ঠান করাচিতে শুরু করেছেন এবং ভবিষ্যতে লাহোর এবং ইসলামাবাদে সম্প্রসারণের পরিকল্পনা করছেন৷
২০১২ সালের সেপ্টেম্বরে, আনুশে আশরাফ হেলথ টিভিতে সকালের অনুষ্ঠানে উপস্থাপক হিসেবে যোগ দেন।২০১৭ সালে তিনি আবার সংক্ষিপ্ত সময়ের জন্য নিযুক্ত হয়ে ছিলেন।
আশরাফ পাকিস্তান টেলিভিশন, ইন্দাস টিভি এর সাথে কাজ করেছেন এবং বর্তমানে এমটিভি পাকিস্তান, এয়ারউয়াই মুসিক এবং স্টাইল ৩৬০ এর সাথে কাজ করছেন। তাকে উথ ওয়ে পোশাকে মডেলিং করতে দেখা যায়। তিনি সম্প্রতি এমটিভি ইন্ডিয়া দলের সাথে দেখা করতে ভারত ভ্রমণ করেছেন।
একজন অভিনেত্রী হিসাবে, তিনি সেহরা মে সফর, চিনার ঘাঁটি এবং সানপ সিরহি-তে করেছেন।
অনুশয় বর্তমানে মহিব মির্জার সাথে "পাকিস্তানি সঙ্গীত প্রতিযোগিতার অনুষ্ঠান পাকিস্তান আইডল" -এর সহ-উপস্থাপক হিসেবে কাজ করছেন, তিনি শোয়ের চূড়ান্ত ২৪ প্রতিযোগীদের সাথে পিয়ানো রাউন্ডে শোতে যোগদান করেছিলেন।
গোদা চিংড়ি

গোদা চিংড়ি (বৈজ্ঞানিক নাম; "Macrobrahcium rude") হল 'পালামনইডা' পরিবারের অন্তর্ভুক্ত একটি চিংড়ির প্রজাতি। স্থানীয় ভাবে গোদা ইছা, পাইট্টা ইছা, ছোলা ইছা, কুচো চিংড়ি ইত্যাদি নামে পরিচিত।
এটি বাংলাদেশের স্থানীয় একটি প্রজাতি। বাংলাদেশের দক্ষিণের নদী ও খাল এ প্রজাতিটি দেখা যায়। বিশেষ করে বাগেরহাট, বরিশাল, পটুয়াখালী এবং সুন্দরবনে এ প্রজাতির চিংড়ি বেশি দেখা যায়। ভারত, কেনিয়া , দক্ষিণ আফ্রিকা সহ বিভিন্ন দেশে বর্তমানে এ চিংড়ি পাওয়া যায়।
এ চিংড়ি সর্বভুক এবং বেশিরভাগ সময় শেওলা, কোমল ঘাস, বিভিন্ন ধরনের জৈব পদার্থ খেয়ে থাকে। জলজ উদ্ভিদের পাতা ও কাণ্ড, কোপেপড, মোলাস্কস, জলজ পোকামাকড়, কৃমি এবং অন্যান্য ক্রাস্টেসিয়ানও খেয়ে থাকে।
এরা লোনা ও স্বাদু দুই রকমের পানিতেই থাকতে পারে এবং স্বচ্ছ স্রোতে থাকতে বেশি পছন্দ করে। এরা রাতে বেশি সক্রিয় থাকে।
আবদুল বাকি হাক্কানি

আবদুল বাকি হাক্কানি বশির মোহাম্মদ, বা আব্দুল বাকী হাক্কানি ( ; জন্ম ) একজন আফগান এবং তালেবানের জ্যেষ্ঠ সদস্য। ২০২১ সালের আগস্টে কাবুল পতনের পর তিনি আফগানিস্তান ইসলামী আমিরশাহীর উচ্চ শিক্ষা মন্ত্রী হন।
আবদুল বাকী হাক্কানি ১৯৬০-১৯৬২ সালের দিকে জালালাবাদে জন্মগ্রহণ করেন।
আফগানিস্তানের ইসলামিক এমিরেট (১৯৯৬-২০০১) চলাকালীন, আব্দুল বাকি খোস্ত ও পাকতিকা প্রদেশের গভর্নর এবং তথ্য ও সংস্কৃতির বিষয়ক ভাইস-মন্ত্রীর পদে অধিষ্ঠিত ছিলেন এবং পররাষ্ট্র মন্ত্রণালয়ের কনস্যুলেট বিভাগে কাজ করেছেন।
২০২১ সালের আগস্টে, কাবুলের পতনের পর, আবদুল বাকি ভারপ্রাপ্ত উচ্চ শিক্ষামন্ত্রী হন। তিনি বলেছিলেন যে মহিলাদের অধ্যয়নের অধিকার রয়েছে তবে মহিলা শিক্ষার্থীরা পুরুষ শিক্ষার্থীদের জন্য আলাদা শ্রেণীকক্ষে পড়াশোনা করবে।
ইসলামী আমিরাতে তার প্রশাসনিক ভূমিকার কারণে অর্থাৎ ২০০৩ সালে "সরকার বিরোধী সামরিক কার্যকলাপ" এবং ২০০৯ সালে "জঙ্গি কার্যকলাপ সংগঠিত করার" জন্য ইউরোপীয় ইউনিয়ন ২০১২ সালে, আব্দুল বাকীকে নিষেধাজ্ঞা দেয়।
হামিদুল্লাহ আখুন্দজাদা

মোল্লা হামিদুল্লাহ আখুন্দজাদা ( ) ৭ সেপ্টেম্বর ২০২১ সাল থেকে আফগানিস্তানের ইসলামিক আমিরাতের বেসামরিক বিমান চলাচল ও পরিবহন মন্ত্রী।
বংশী চন্দ্রগুপ্ত

বংশী চন্দ্রগুপ্ত (৬ ফেব্রুয়ারি ১৯২৪ – ২৭ জুন ১৯৮১) ছিলেন একজন বিশিষ্ট ভারতীয় শিল্প নির্দেশক এবং প্রোডাকশন ডিজাইনার। সে সময়ে তিনি ভারতীয় সিনেমার সর্বশ্রেষ্ঠ শিল্প নির্দেশক ছিলেন। তিনি ফিল্মফেয়ারের শ্রেষ্ঠ শিল্প নির্দেশকের পুরস্কার পান তিন বার -  ১৯৭১ খ্রিস্টাব্দে মুক্তিপ্রাপ্ত "সীমা" -র জন্য ১৯৭২ খ্রিস্টাব্দে, ১৯৭৫ খ্রিস্টাব্দে,  মুক্তিপ্রাপ্ত "দো ঝুট"-র জন্য ১৯৭৬ খ্রিস্টাব্দে, এবং  ১৯৮১ খ্রিস্টাব্দে মুক্তিপ্রাপ্ত "চক্র" -এর জন্য ১৯৮২ খ্রিস্টাব্দে। এছাড়া ১৯৮৩ খ্রিস্টাব্দে  তিনি মরণোত্তর  ইভনিং স্ট্যান্ডার্ড ব্রিটিশ ফিল্ম অ্যাওয়ার্ড পান শ্রেষ্ঠ কারিগরি ও শৈল্পিক দক্ষতা অর্জনের জন্য।
তিনি জন্ম গ্ৰহণ করেন ১৯২৪ খ্রিস্টাব্দে ব্রিটিশ ভারতে পাঞ্জাবের অন্তর্গত বর্তমানে পাকিস্তানের অন্তর্গত  শিয়ালকোটে। পরিবারের সাথে ছোটবেলায় চলে আসেন কাশ্মীরে। কিন্তু ছবি আঁকার স্বপ্ন নিয়ে সুভো ঠাকুরের পরামর্শে চলে আসেন কলকাতায়। চন্দ্রগুপ্ত শিল্প নির্দেশক/প্রোডাকশন ডিজাইনার হিসাবে সবচেয়ে পরিচিতি পান সত্যজিৎ রায়ের সঙ্গে কাজ করার সুবাদে। এছাড়াও তিনি  কাজ করেন বিখ্যাত ফরাসি চলচ্চিত্র পরিচালক জঁ রনোয়ার,  মৃণাল সেন, শ্যাম বেনেগাল,বাসু চ্যাটার্জী, জেমস আইভরি এবং অপর্ণা সেনের সঙ্গে।
বংশী চন্দ্রগুপ্তের জন্ম  ১৯২৪ খ্রিস্টাব্দে অবিভক্ত  ব্রিটিশ ভারতে পাঞ্জাবের অন্তর্গত বর্তমানে পাকিস্তানের অন্তর্গত  শিয়ালকোটে। পরিবারের সাথে ছোটবেলায় চলে আসেন কাশ্মীরে। কিন্তু ছবি আঁকার স্বপ্ন নিয়ে সুভো ঠাকুরের পরামর্শে চলে আসেন কলকাতায়। বহু বছর কলকাতায় কাজের দৌলতে  কিন্তু তাঁর শিল্পীসত্তা সার্থকতা পায় -  ক্যানভাসের বদলে সিনেমার সেটে। 
১৯৫১ খ্রিস্টাব্দে বংশী চন্দ্রগুপ্ত প্রথম ফরাসি পরিচালক জঁ রনোয়ারের ১৯৫১ খ্রিস্টাব্দে মুক্তিপ্রাপ্ত বাণিজ্যিক ছবি "দ্য রিভার"-এ কাজের সুযোগ পান। এখানে তিনি প্রোডাকশন ডিজাইনার  ইউজিন লরির অধীনে কাজ করে ফিল্ম ডিজাইনের কাজ শিখে নেন এখানে শুটিংয়ের সময় সত্যজিৎ রায়  তাঁর কর্মকুশলতা লক্ষ্য করেন এবং  তাঁকে তাদের গোষ্ঠীতে যোগ দিতে বলেন। সে গোষ্ঠীতে সেসময় সত্যজিৎ রায় ছাড়াও ছিলেন আর পি গুপ্ত,  চিদানন্দ দাশগুপ্ত, হরিসাধন দাশগুপ্ত সহ আরো অনেকে। তাঁরা কলকাতা ফিল্ম সোসাইটি গঠন করেন ১৯৪৭ খ্রিস্টাব্দে।
এরপর সত্যজিৎ রায়  বংশী চন্দ্রগুপ্ত কে পথের পাঁচালীর সেট ডিজাইনারের দায়িত্ব দেন এবং তিনি ১৯৭৭ খ্রিস্টাব্দে মুক্তিপ্রাপ্ত ছায়াছবি শতরঞ্জ কে খিলাড়ী পর্যন্ত  সকল চলচ্চিত্রেই সে দায়িত্ব সুচারু ভাবে পালন করেন। সত্যজিৎ রায়ের  উল্লেখযোগ্য সে  কাজগুলি  হল- পথের পাঁচালী, জলসাঘর এবং চারুলতা।
সত্যজিৎ রাতের চলচ্চিত্র ছাড়াও, বংশী চন্দ্রগুপ্তের উল্লেখযোগ্য কাজ ছিল ১৯৮১ খ্রিস্টাব্দে মুক্তিপ্রাপ্ত অপর্ণা সেনের ৩৬ চৌরঙ্গি লেন, মোজাফফার আলী পরিচালিত হিন্দি উমরাও জান এবং রবীন্দ্র ধর্মরাজের  “চক্র” ছায়াছবিতে। 
"৩৬ চৌরঙ্গি লেন" চলচ্চিত্রটা তাঁকে উৎসর্গ করা হয়।
জর্জি এবং বনির ছবি নিয়ে হুল্লাবালু (১৯৭৮)
তুরস্কের রাষ্ট্রপতিদের তালিকা

নিম্নে তুরস্কের রাষ্ট্রপতির পদে অধিষ্ঠিত ব্যক্তিদের একটি তালিকা দেওয়া হলো। তুরস্কের স্বাধীনতা যুদ্ধের পর ১৯২৩ সালে প্রজাতান্ত্রিক সময়কালের সূচনা থেকে বারো জন রাষ্ট্রপ্রধান এই পদে অধিষ্ঠিত হয়েছেন।
তিমিশোয়ারা

তিমিশোয়ারা হল তিমিশ কাউন্টির রাজধানী শহর এবং পশ্চিম রোমানিয়ার প্রধান অর্থনৈতিক, সামাজিক ও সাংস্কৃতিক কেন্দ্র। বেগা নদীর তীরে অবস্থিত, তিমিশোয়ারাকে ঐতিহাসিক বানাতের অনানুষ্ঠানিক রাজধানী শহর হিসাবে বিবেচনা করা হয়, যেটিকে আজকাল ট্রান্সিলভেনিয়ার একটি উপ-অঞ্চল হিসেবে বিবেচিত করা হয়। এটি ১৮৪৮ সাল থেকে ১৮৬০ সাল পর্যন্ত সার্বীয় ভোজভোডিনার রাজধানী এবং সার্বীয় ভয়ভোডশিপ ও তেমেশওয়ারের বানাতের ছিল। তিমিশোয়ারা ২০১১ সালের আদমশুমারিতে ৩,১৯,২৭৯ জন বাসিন্দার সঙ্গে বুখারেস্ট ও ক্লুজ-নাপোকার পরে দেশের তৃতীয় সর্বাধিক জনবহুল শহর ছিল। শহরটির মহানগর অঞ্চল প্রায় অর্ধ মিলিয়ন বাসিন্দার আবাসস্থল, যখন টিমিশোয়ারা-আরাদ শহুরে অঞ্চলে টিমিশ ও আরাদ কাউন্টির জনসংখ্যার ৭০% এরও বেশি কেন্দ্রীভূত রয়েছে। তিমিশোয়ারা একটি বহুসংস্কৃতির শহর, যেখানে ২১ টি ভিন্ন জাতিসত্তা ও ১৮ টি ধর্মের উপস্থিতি রয়েছে। আন্তঃসাংস্কৃতিকতা দীর্ঘদিন ধরে দেশের পশ্চিমাঞ্চলের জন্য একটি বিশেষ বৈশিষ্ট্য। স্পা রিসর্ট বুজিয়াশ ও ব্যইলে ক্যলাচা শহর থেকে যথাক্রমে ৩০ কিমি ও ২৭ কিমি দূরে অবস্থিত, স্থান দুটি রোমান সময় থেকে আরোগ্য জলের বৈশিষ্ট্যের জন্য উল্লেখ করা হয়েছে।
অটোমান তুর্কিদের কাছ থেকে অস্ট্রীয়দের দ্বারা ১৭১৬ সালে জয়লাভ করা, তিমিশোয়ারা পরবর্তী শতাব্দীতে দুর্গের সঙ্গে ও চারপাশে অবস্থিত শহুরে কেন্দ্রে বিকশিত হয়েছিল। ১৯তম শতকের দ্বিতীয়ার্ধে, সামরিক প্রযুক্তিতে অনেক উন্নয়নের কারণে দুর্গটি তার উপযোগিতা হারাতে শুরু করে। প্রাক্তন দুর্গ ও সামরিক স্থানসমূহ ভেঙে ফেলা হয় এবং নতুন বুলেভার্ড ও উপকণ্ঠের সঙ্গে প্রতিস্থাপিত হয়েছিল। তিমিশোয়ারা হ্যাবসবার্গ রাজতন্ত্রের প্রথম শহর হিসাবে রাস্তার আলো (১৭৬০) এবং রাস্তার বৈদ্যুতিক বাতি দ্বারা ১৮৮৪ সালে আলোকিত প্রথম ইউরোপীয় শহর। এই শহরে হ্যাবসবার্গ রাজতন্ত্রে প্রথম পাবলিক লাইব্রেরি খোলা হয় এবং এখানে ভিয়েনার ২৪ বছর আগে পৌর হাসপাতাল তৈরি করা হয়। এছাড়াও, এটি দক্ষিণ-পূর্ব ইউরোপে প্রথম জার্মান সংবাদপত্র প্রকাশ করে (টেমসওয়ারের নাচরিচটেন)। তিমিশোয়ারা রোমানীয় বিপ্লবের সূচনা বিন্দু ছিল।
তিমিশোয়ারা হল রোমানিয়ার সবচেয়ে গুরুত্বপূর্ণ শিক্ষাকেন্দ্রসমূহের মধ্যে একটি, শহরের ছয়টি বিশ্ববিদ্যালয়ে প্রায় ৪০,০০০ জন শিক্ষার্থী নথিভুক্ত রয়েছে। রোমানিয়ার অন্যান্য অনেক বড় শহরের মতো, তিমিশোয়ারা বিশেষ করে দাঁতের যত্ন ও কসমেটিক সার্জারির জন্য একটি চিকিৎসা পর্যটন পরিষেবা প্রদান করে। তিমিশোয়ারা রোমানীয় চিকিৎসায় বেশ কিছু অগ্রগতি করেছে, যার মধ্যে প্রথম ইন ভিট্রো ফার্টিলাইজেশন, প্রথম লেজার হৃৎপিণ্ডের অস্ত্রোপচার ও প্রথম স্টেম সেল প্রতিস্থাপন। একটি প্রযুক্তি কেন্দ্র হিসাবে, শহরটিতে বুখারেস্ট, ক্লুজ-নাপোকা, ইয়াসি এবং ব্রাসভের পাশাপাশি রোমানিয়ার অন্যতম শক্তিশালী আইটি খাত রয়েছে। তিমিশোয়ারাতে ২০১৩ সালে বিশ্বের দ্রুততম ইন্টারনেট ডাউনলোড গতি ছিল।
"লিটল ভিয়েনা" বা "ফুলের শহর" ডাকনামের সঙ্গে তিমিশোয়ারা বিপুল সংখ্যক ঐতিহাসিক স্মৃতিস্তম্ভ এবং ৩৬ টি উদ্যান ও সবুজ স্থানের জন্য সুপরিচিত। ওরাদিয়ার সঙ্গে তিমিশোয়ারা আর্ট নুউভু ইউরোপীয় রুটের অংশ। শহরটি ইউরোসিটিসের সদস্য। শহরের তিনটি রাষ্ট্রীয় থিয়েটার, অপেরা, ফিলহারমোনিক এবং অন্যান্য অনেক সাংস্কৃতিক প্রতিষ্ঠানের জন্য তিমিশোয়ারার একটি খুব সক্রিয় সাংস্কৃতিক দৃশ্য রয়েছে। শহরটি ২০২৩ সালে পরবর্তী ইউরোপীয় সংস্কৃতির রাজধানী হবে।
রূপসা সরকারি কলেজ, খুলনা

রূপসা সরকারি কলেজ, খুলনা বাংলাদেশের খুলনা বিভাগের একটি সরকারি কলেজ। ১৯৭২ সালে প্রতিষ্ঠিত এই কলেজ শেখ মুজিবুর রহমানের নামে প্রতিষ্ঠিত বাংলাদেশের প্রথম শিক্ষাপ্রতিষ্ঠান। শহরের অদূরে জেলা প্রশাসকের বাংলোর নিকটেই এই কলেজটি অবস্থিত। একটি একটি অনার্স কলেজ, এবং খুলনা অঞ্চলে ফলাফলের দিক থেকে এই কলেজের সুনাম রয়েছে।
এই কলেজ প্রতিষ্ঠার পিছনে প্রধান অবদান রেখেছেন অধ্যক্ষ সরদার ফেরদৌস আহম্মেদের চাচা শহীদ সরদার আব্দুর রাজ্জাক। এবং এই কলেজের উন্নয়নের পিছনে সরদার ফেরদৌস অধ্যক্ষের বিশেষ অবদান রয়েছে, 
২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
এই কলেজের সামনে একটি দৃষ্টিনন্দিত "পারাপার" নামে পার্ক রয়েছে, এবং পার্কের মধ্যে একটি সুন্দরতম মসজিদ রয়েছে, এই মসজিদের নাম "মসজিদে সৌহার্দ্য"। এই মসজিদের গায়ে একটি অমূল্য বানী লেখা আছে, 
এছাড়াও রয়েছে "‘‘শুভ্র সমুজ্জ্বল’’" নামে প্রধান ফটক। প্রধান ফটকের নিকটে ‘‘রক্ত দিয়ে লেখা’’ নামে একটি শহীদ মিনার, এবং "মায়ের ডাক" নামক শেখ মুজিবুর রহমানের একটি সুন্দর ভাস্কর্য।